גיא פודוליץ'

גיא פודוליץ' (נולד ב-14 ביולי 1999) הוא יוטיובר ישראלי המוכר בזכות ניהול ערוץ היוטיוב GuyTV.

קריירה 
ב-18 בפברואר 2013, התחיל גיא פודוליץ' את פעילותו ביוטיוב, תחת שם המשתמש Thelogin41 והעלה תוכן העוסק בעיקר בגיימינג. סרטוניו הראשונים עסקו במשחק המחשב הפופולרי "מיינקראפט". בשנת 2014 מחק את כל הסרטונים שלו, שינה את שם הערוץ ל-GuyTV, והחל להעלות סרטונים עם סגנון ותוכן חדש.

סדרת הסרטונים הראשונה בערוץ נקרא 'סרטונים ויראליים': מדי שבוע הציג פודוליץ׳ לצופים מספר סרטונים פופולריים, אליהם הגיב בצורה הומוריסטית וביקורתית לרוב. כאשר גדל הערוץ החל להתמקד גם בתכנים אחרים כגון סרטוני פוטושופ למפורסמים, ולוגים, גיימינג, פרודיות ועוד.

פודוליץ' מכנה את מעריציו "שרעולות" ולכן מתחיל כל סרטון עם המשפט: "מה קורה שרעולות?!".

באפריל 2016 הערוץ הפך GuyTV לערוץ הישראלי השני אליו רשומים מעל ל300 אלף מנויים.

ב-17 בספטמבר 2013 פתח פודוליץ' ערוץ ולוגים הקרוי על שמו באנגלית - Guy Podolich. שם הערוץ השתנה מספר פעמים במהלך השנים עד שלבסוף שונה ל-GuyTV2. נכון לאוגוסט 2023, מונה ערוץ הולוגים כ8,300,000 צפיות וכ-97,100 רשומים.

נכון ל-21 ינואר 2022 כל ערוצי היוטיוב של פודוליץ׳ מונים כ- 101,021,280 צפיות, והערוץ הראשי מונה כ306 אלף רשומים. עד לחודש אוקטובר 2017 החזיק פודוליץ' בתואר היוטיובר הגדול בישראל. נכון ל-11 באוקטובר 2017 הוא היוטיובר השני בגודלו בישראל מבחינת הנרשמים אחרי היוטיובר אביאל בסין.

ב-13 בנובמבר 2016 העלה סרטון לערוץ שלו בו מציג מוצר חדש, בשם "GuyTiki" - תיק מעוצב עם פניו ובתוכו מספר מוצרים גם הם מעוצבים בהשראת ערוצו, ביניהם חולצה, כובע ועוד. מלאי המוצר אזל תוך מספר שבועות.

באוגוסט 2017 העלה סרטון לערוץ שלו והציג בו את הספר החדש והראשון אשר כתב בשיתוף ידיעות ספרים בשם "המדריך להישרדות של גיא טיוי".

ב-2017 היה צלם של סדרת הרשת "חיים בחרטא" של קווין רובין ורז ספני.

ב-2018 התגייס לצבא ההגנה לישראל, ולאחר מכן שוחרר ב-2019.

בשנת 2019 שינה את שם הערוץ ל-GuyPod.

כיום מתגורר בשכונת גני אביב בעיר לוד.

בשנת 2021 הוחזר  שם הערוץ ל-GuyTV. ב-20 בינואר 2022 הגיע ל-300 אלף עוקבים בערוץ היוטיוב שלו.

רשימת הפינות בערוציו 
 סרטונים ויראליים - הפינה הנצפית ביותר של פודוליץ' בערוץ "GuyTV". בפינה הוא מדבר על סרטונים מצליחים מאותו השבוע, מפרשן אותם וצוחק עליהם. בסופה של כל פינת "סרטונים ויראלים" ישנה פינה רוסית, יפנית או הודית שבה פודוליץ' מציג סרטון רוסי/יפני/הודי מצחיק.
 ולוגים - פינה בערוץ "Guy Podolich" שעוסקת בחיי היומיום של פודוליץ' ובמסרים שהוא מבקש להעביר לצופיו.
 אתגרים - פינה פופולרית בערוץ "GuyTV" המציגה כל מיני אתגרים משעשעים ואת האופן שבו גיא פודוליץ' וחבריו מתמודדים איתם.
 שירים - פרודיות שהוא וחבריו כותבים על שירים מוכרים (דוגמת: Hangover של PSY).
 באזומטר: 54 שניות על - תוכנית שבה פודוליץ' מדבר על נושא אקראי במשך 54 שניות בלבד.
 פתיחת קופסאות - פינה שבה פותח פודוליץ' משלוח שקיבל מצופיו.
 ביקורת על החיים - פינה שבה פודוליץ' מדבר על החיים מחוץ לעולם היוטיוב ומבקר אותם.
 ירידות - פינה שבה פודוליץ' מבקר ומביע את דעתו באופן שנון וקומי שירים שנויים במחלוקת של זמרים שלא ידועים בקהל היעד של גיא וזמרים מפורסמים (דוגמת "רק אתה" של נועה קירל וwow ya של פורמולה).
 פוטושופ - פינת שבה מעוות פודוליץ' תמונות של אנשי ממשל ופוליטיקאים, באמצעות תוכנת פוטושופ.
 גיא משחק - פינת משחק של גיא שבה הוא משחק במשחקים ומעביר ביקורת עליהם. הוא נוטה לשחק במשחקים הקשורים לפוליטיקה ולאקטואליה הישראלית כדי שבעת המשחק יוכל להעלות אסוציאציות מתוך המשחק, לדבר ולהעביר ביקורת על החדשות של היום.
 נושאים כלליים (בלי שם מוגדר) - פינה שבה פודוליץ' עושה מעין הצגה המדברת באופן סאטירי על נושאים אקטואליים בישראל.

פרסים ומועמדויות

קישורים חיצוניים 

 הערוץ הרשמי ביוטיוב
 ערוץ ולוגים רשמי ביוטיוב

כתבות וראיונות
 נעמה רק, כוכבים בצנרת: כוכבי היוטיוב הכי גדולים בישראל. פרויקט מיוחד, באתר Time Out תל אביב, 4 בפברואר 2016
 איתי אשר, דוקותיים: גיא TV, תאגיד השידור הציבורי כאן, 26 ביולי 2016 
 
  
 מערכת האתר, "6 יוטיוברים ישראלים ששווה לעקוב אחריהם", ראש אחד, 24 באפריל 2015

הערות שוליים 

בלוגרים ישראלים
כוכבי רשת ישראלים
יוטיוברים ישראלים
ישראלים שנולדו ב-1999